बागसा जिलानि गोबां ओनसोल एबा गामिफोराव दाबो गैया मोजां दै लोंनायनि राहा । मिथिनाय बादिब्ला बागसानि निकासि ओनसोलनि भुटानखुटि समलाबस्टि गामियाव भुटाननिफ्राय बोहैबोनाय दैसानि दैखौ पाइपनि जोहै लोंनायनि राहा खालामनानै लासेयावबो सम-सम जेंना सोमजिनायाव रायजो-राजाफोरनि गोसोखौ बायफ्लेनाय नुनो मोनो। कालिख’ला मुंनि दैसानिफ्राय रायजो-राजाफोरा मोनसे दैनि टेंकि बानायनानै फिसा पाइपनि जोहै गामियाव लोंनाय दैनि राहा खालामनानै लादों। नाथाय हाग्रा राजानि सिथलानिफ्राय लाबोनाय पाइपखौ माब्लाबा हाग्रानि मैदेरा गाफाय लांनायनि जाहोनाव गामियाव लोंनाय दैनि थाखाय जेंना सोमजियो। आरो माब्लाबा हाग्रानि मोसौआ सिफायनानै थांब्ला साननै/ सानथामनि उनावसो रायजो-राजाफोरा फोसाब हैनायनि उनावसो लोंनाय दैखौ मोनो। ब्रै किल’मिटारसो गोजानाव थानाय गुबुन गामिनिफ्राय सम-सम जानजियाव, साइकेलाव दै लाबोनानै लोंग्रा दैखौ जगायनानै लानांगौ जायो रायजो-राजाफोरा। हौवा-हिनजावफोरा खौसे जानानै गामिनिफ्राय बा किल’ मिटारसो गोजान थानाय कलीखला दैसायाव थांनानै पाइप लागाय हैनानै लोंग्रा दैनि जेंनाखौ सुफुङो।